b"\n_START_ARTICLE_\nIlari Metsola\n_START_SECTION_\nUra\n_START_PARAGRAPH_\nMetsola on Helsingin IFK:n kasvatti. H\xc3\xa4n voitti B-nuorten Suomenmestaruuden vuonna 2009, jonka j\xc3\xa4lkeen Metsola siirtyi kaudeksi 2009\xe2\x80\x932010 Yhdysvaltoihin NAPHL-liigan Chadder's Midgetin joukkueeseen. Kaudeksi 2010\xe2\x80\x932011 h\xc3\xa4n palasi HIFK:hon. Kaudella 2011\xe2\x80\x932012 Metsolasta tuli joukkueen A-nuorten varakapteeni. H\xc3\xa4n voitti kauden p\xc3\xa4\xc3\xa4tteeksi A-nuorten Suomenmestaruuden. _NEWLINE_Kaudella 2012\xe2\x80\x932013 Metsola debytoi HIFK:n SM-liigajoukkueessa. H\xc3\xa4n pelasi ensimm\xc3\xa4isen SM-liigaottelunsa 9. lokakuuta 2012 H\xc3\xa4meenlinnan Pallokerhoa vastaan. Metsola merkittiin ottelussa HIFK:n ykk\xc3\xb6spuolustajapariin Toni S\xc3\xb6derholmin viereen. H\xc3\xa4n sai j\xc3\xa4\xc3\xa4aikaa 13.07 minuuttia ja oli toinen sy\xc3\xb6tt\xc3\xa4j\xc3\xa4 Lennart Petrellin tekem\xc3\xa4\xc3\xa4n avausmaaliin, joka j\xc3\xa4i my\xc3\xb6s HIFK:n 3\xe2\x80\x930-voittoon p\xc3\xa4\xc3\xa4ttyneen ottelun ratkaisumaaliksi. Metsola palkittiin ottelun Ilta-Sanomien yhden t\xc3\xa4hden t\xc3\xa4htipelaajana. Kaikkiaan h\xc3\xa4n pelasi kauden aikana nelj\xc3\xa4 SM-liigaottelua._NEWLINE_Kaudeksi 2013\xe2\x80\x932014 Metsola siirtyi vuoden mittaisella sopimuksella Mestis-joukkue Savonlinnan Pallokerhoon. Kaudeksi 2014\xe2\x80\x932015 h\xc3\xa4n siirtyi sielt\xc3\xa4 Heinolan Peliittoihin. Metsola pelasi kauden aikana my\xc3\xb6s yhden SM-liigaottelun lainalla Pelicansissa lokakuussa 2014 paikattuaan joukkueen loukkaantumisia._NEWLINE_Metsola jakoi kaudella 2015\xe2\x80\x932016 Peliittojen loppukauden sopimuspelaajista/yli puolet kaudet pelanneista joukkueen sis\xc3\xa4isen tehotilaston Henri Ruotsalaisen kanssa lukemalla 0. Helmikuussa 2016 h\xc3\xa4n teki vuoden mittaisen jatkosopimuksen Peliittojen kanssa. Kaudeksi 2018\xe2\x80\x932019 Metsola siirtyi Kiekko-Vantaan riveihin. H\xc3\xa4net nimettiin joukkueen varakapteeniksi._NEWLINE_Kaudeksi 2019\xe2\x80\x932020 Metsola siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Kiruna IF:\xc3\xa4\xc3\xa4n."